582 
Caput exsertum, rotiindatum, tertia ferme parte latius 
quam longius, latitudinis maximæ temporalis, supra et infra 
convexum. Margo frontalis inter condylos articularios mandi- 
bularum et insertionem antennarum obliquus, late rotundatus. 
Epistoraa duas tertias partes longitudinis capitis explens, 
quinta parte latius quam longius; pars antica in trans- 
versum profundius undulate rugosa; pars posterior sulculis 
impressa duobus leviter excavatis, lævibus, vicinis, post con- 
vergentibus; latera late rotundata, minute undulata. Clypeus 
quam epistoma triplo brevior, triplo latior quam longior, 
convexus, tuberculo discoidali setifero utrinque. Labrum 
quam clypeus tertia parte brevius, duplo et dimidia parte 
latius quam longius, convexum, tuberculis præditum quattuor 
discoidalibus setiferis, in seriem transversam redactis. 
Ocelli bini, vicini, in lineam deorsum spectantem pone 
antennas dispositi, in larvis adultis sæpissime evanidi. 
Antennæ labrum quarta parte superantes; articulus pri- 
mus clavate cylindricus, duplo pæne longior quam crassior; 
articulus secundus clavatus, longior quam crassior plus duplo, 
quam articulus primus sexta ferme parte longior sed sub api- 
cem vix crassior; articulus tertius perexiguus, conice cylin- 
dricus, quam articulus secundus sexies pæne brevior et 
quinquies tenuior, seta terminali producta. Appendices anten- 
nariæ evanidæ. 
Mandibulæ capite duplo breviores, læviusculæ, infra con- 
vexæ : supra planiusculæ, leviter inæquatæ, a condylo articulario 
superiore ad apicem dentis tenninalis argute marginatæ, acie 
acuta, pone medium sinuata, tuberculis binis instructa: priore 
minuto, pone mediam aciem sito, seta brevi, spiniformi coronato, 
altero basali, majore, setas binas productas, rigidas, extrorsum 
directas gerente. Dorsum exterius deorsum angustius rotun- 
datum. Pars scissoria mandibulæ dextræ tridens, dentibus 
validis, præter incisuras sulcis profundis sejunctis, dente inter- 
medio longiore : mandibulæ sinistræ bidens, dente superiore 
majore; caverna angusta, peralta, ad apicem mandibulæ ex- 
currens, margine inferiore inermi, margine superiore mandibulæ 
dextræ inermi, mandibulæ sinistræ in dentem medium dilatato. 
